(Aangestuur vanaf Edward III van Engeland)
Eduard is op 13 November 1312 in Windsor-kasteel gebore en is dikwels in sy jeug Eduard van Windsor genoem. Die bewind van sy pa, Eduard II, was ’n besonder moeilike tydperk in Engeland se geskiedenis. Een van die redes vir ontevredenheid was die koning se onaktiwiteit en herhaalde mislukkings in Skotland se oorlog om onafhanklikheid. ’n Ander was sy klein groepie koninklike gunstelinge.
Ná ’n paar aanvanklike terugslae het die oorlog heel goed verloop vir Engeland. Die grootste veldtog was die beleg van die Franse kusstad Calais met ’n leër van 35 000 soldate. Dit het op 4 September 1346 begin en geduur totdat die stad op 3 Augustus 1347 oorgegee het.
Daarna het buitefaktore Eduard gedwing om sy offensief af te skaal. Daar was ontevredenheid oor die groot koste van sy veldslae en in 1348 het die Swart Dood Engeland getref en meer as ’n derde van die bewoners se lewe geëis. Dit het gelei tot ’n tekort aan plaasarbeiders en ’n styging in lone. Ondanks al die probleme wat die pes veroorsaak het, het dit nie gelei tot ’n ineenstorting van die regering nie en die land het verbasend vinnig herstel.
Latere bewind[wysig | wysig bron]
Hoewel Eduard in sy vroeë jare suksesvol en energiek was, is sy latere bewind gekenmerk deur mislukkings oorsee en binnelandse onrus, grootliks weens sy onaktiwiteit en swak gesondheid.
Onder die nuwe Franse koning, Karel V, het die oorlog tussen die twee lande opnuut opgevlam. Frankryk het geseëvier en die enigste Franse grondgebied wat Engeland behou het, was Calais, Bordeaux en Bayonne.
Ná omstreeks 1375 het Eduard ’n al hoe kleiner rol in die regering gespeel. In September 1376 het hy siek geword met ’n groot abses. Ná ’n aanvanklike herstel is hy op 21 Junie aan ’n beroerte dood. Hy is opgevolg deur sy 10-jarige kleinseun Richard II, seun van Eduard die Swart Prins wat kort voor sy pa oorlede is.
↑ Maddicot, J.R. (1970). Thomas of Lancaster, 1307–1322. Oxford: Oxford University Press. ISBN 0-19-821837-0. OCLC 132766.
Hierdie artikel is merendeels vertaal vanaf die Engelse Wikipedia-artikel en:Edward II of England
Mortimer, Ian (2006). The Perfect King: The Life of Edward III, Father of the English Nation. Londen: Jonathan Cape. ISBN 0-224-07301-X.
Tuck, Anthony (1985). Crown and Nobility 1272–1461: Political Conflict in Late Medieval England. Londen: Fontana. ISBN 0-00-686084-2.
Prestwich, M.C. (1980). The Three Edwards: War and State in England 1272–1377. Londen: Weidenfeld and Nicolson. ISBN 0-297-77730-0.
Ormrod, Mark (1986). "The English government and the Black Death of 1348–1349". In Mark Ormrod. England in the Fourteenth Century. Woodbridge: Boydell. pp. 175–88. ISBN 0-85115-448-4.
Sumption, Jonathan (1999). Trial by Battle (The Hundred Years War I). Londen: Faber and Faber. ISBN 0-571-20095-8.
Wikimedia Commons bevat media in verband met Edward III of England.
Medieval Sourcebook bevat inligting oor die bewind van Eduard III:
Die Ordinansie van Arbeiders, 1349
Die Statuut van Arbeiders, 1351
Thomas Walsingham oor die "Good Parliament" van 1376
Ontsluit van "https://af.wikipedia.org/w/index.php?title=Eduard_III_van_Engeland&oldid=1973139"
Sterftes in 1377
Die bladsy is laas op 8 April 2019 om 17:18 bygewerk.